Diari Oficial de la Generalitat Valenciana


Sumari del DOGV 6393, del 09-11-2010 (2010/11421)

Notificació de la subhasta número S2010R4676003010.
---------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11265


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació de la subhasta número S2010R4676003010. [2010/11601]  
El cap de la Dependència de Recaptació de la Delegació de l'Agència Estatal d'Administració Tributària (AEAT) de València fa saber:   
Que de conformitat amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, es van dictar acords, amb data 14 d'octubre de 2010, pels quals es decretava l'alienació mitjançant subhasta dels béns que es detallen en la relació de béns que s'han de subhastar inclosa en aquest anunci com a annex I. La subhasta tindrà lloc el dia 16 de desembre de 2010, a les 10.00 hores a la Delegació de l'AEAT de València, al carrer de Guillem de Castro, 4 (sala d'actes 2n pis) a València.   
En compliment de l'esmentat article, es publica aquest anunci i s'adverteix les persones que desitgen participar en la subhasta del següent:  
Primer. Els béns que s'han de subhastar estan afectes per les càrregues i gravàmens que figuren en la descripció dels béns, i que consten en l'expedient, i queden subsistents sense que puga aplicar-se el preu de rematada quan s'extingisquen.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute no ingressat, els interessos que s'hagen produït o es produïsquen fins a la data de l'ingrés en el Tresor, els recàrrecs del període executiu i les costes del procediment de constrenyiment.  
Tercer. Els licitadors podran enviar o presentar les seues ofertes en un sobre tancat des de l'anunci de subhasta fins a una hora abans que comence, sense perjudici que puguen participar personalment en la licitació amb postures superiors a les del sobre. Les ofertes indicades, que tindran el caràcter de màximes, s'han de presentar al registre general de l'oficina on s'efectue la subhasta, i es faran constar en l'exterior del sobre les dades que la identifiquen. En el sobre s'inclourà, a més de l'oferta i el dipòsit constituït conforme al punt quart, les dades corresponents al nom i cognoms o raó social o denominació completa, número d'identificació fiscal i domicili del licitador.   
Els licitadors podran participar en la subhasta per via telemàtica per a presentar ofertes i/o realitzar licitacions automàtiques, a través de la pàgina web de l'Agència Tributària , d'acord amb el que estableix la Resolució 5/2002, de 17 de maig (BOE de 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Quart. Qualsevol licitador, amb anterioritat a la realització de la subhasta, haurà de constituir davant de la mesa de subhasta un dipòsit del 20% del tipus de subhasta en primera licitació, excepte per a aquells lots en què s'haja acordat un percentatge menor, que en cap cas serà inferior al 10%. L'import del dipòsit per a cada un dels lots està determinat en la relació de béns que s'han de subhastar inclosa en aquest anunci.  
El dipòsit haurà de constituir-se per mitjà d'un xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a aquest sistema, que assignarà un número de referència complet (NRC) que en permeta la identificació, d'acord amb el que estableix la Resolució 5/2002, de 17 de maig (BOE de 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de rematada, aquest dipòsit s'aplicarà a la cancel·lació del deute, sense perjudici de les responsabilitats a què puguen estar sotmesos pels perjudicis que origine aquesta falta de pagament.  
Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, i fixarà el nou tipus de subhasta en el 75% del tipus de subhasta en primera licitació, o bé anunciarà la iniciació del tràmit d'adjudicació directa, que es durà a terme d'acord amb l'article 107 del Reglament General de Recaptació.  
Sisé. L'adjudicatari haurà d'ingressar en la data de l'adjudicació, o en els 15 dies següents, la diferència entre el dipòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en què no cal tindre un compte obert. També podrà fer-se el pagament per mitjà d'un càrrec en el seu compte corrent, a través d'Internet en l'adreça , en l'opció «Oficina virtual. Pagament d'impostos».  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en aquest cas, una vegada comprovat l'ingrés, l'Agència Tributària procedirà a alçar la retenció realitzada sobre el dipòsit constituït per l'adjudicatari.  
Seté. Quan en la licitació no s'haja cobert el deute i queden béns sense adjudicar, la mesa anunciarà la iniciació del tràmit d'adjudicació directa.  
Les ofertes es podran presentar en el termini que la mesa de subhasta comunique a aquest fi. S'hauran de presentar en un sobre tancat al registre general de l'oficina on haja tingut lloc la subhasta i hauran d'anar acompanyades, si pertoca, del dipòsit.   
Així mateix, es podran presentar ofertes a través de la pàgina web de l'Agència Tributària , d'acord amb el que estableix la Resolució 5/2002, de 17 de maig (BOE de 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Una vegada transcorregut el termini assenyalat per la mesa de subhastes, aquesta obrirà les ofertes presentades i podrà procedir a adjudicar els béns si alguna de les ofertes es considera suficient en aquest moment. Si no es així, s'anunciarà l'extensió del termini per a presentar noves ofertes, o millorar les ja existents, sense perjudici de la validesa de les ofertes que s'hagen presentat fins a aquest moment, i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació, quan no s'haja considerat procedent realitzar una segona licitació; si ha existit una segona licitació, no hi haurà preu mínim.   
Huité. Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'una escriptura pública de venda d'immobles.  
Nové. Quan es tracte de béns que es poden inscriure en registres públics, els licitadors no tindran dret a exigir uns altres títols de propietat que els aportats en l'expedient; aquests títols estaran a disposició de les persones interessades a les oficines d'aquesta Dependència de Recaptació on podran ser examinats tots els dies hàbils a partir de la publicació d'aquest anunci, fins al dia anterior al de la subhasta. En cas que els béns no estiguen inscrits al registre, el document públic de venda és un títol per mitjà del qual pot efectuar-se la immatriculació en els termes que disposa la legislació hipotecària; en els altres casos en què calga, podrà procedir-se com disposa el títol VI de la Llei Hipotecària per a dur a portar a terme la concordança entre el registre i la realitat jurídica.   
Deu. El tipus de subhasta no inclou els impostos indirectes que graven la transmissió dels béns indicats. Totes les despeses i els impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues posteriors, seran a compte de l'adjudicatari.   
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i seran a càrrec d'aquest les despeses que queden pendents de pagar.  
Onze. El procediment de constrenyiment només se suspendrà en els termes i condicions que indica l'article 165 de la Llei General Tributària (Llei 58/2003, de 17 de desembre).  
Dotze. En tot allò no previst en aquest anunci caldrà ajustar-se al que preceptuen les disposicions legals que regulen l'acte.  
Dependència de Recaptació  
Unitat de Subhastes  
16 de desembre de 2010  
Relació de béns que se subhasten  
Subhasta núm.: S2010R4676003010.  
Lot núm. 04   
Tipus de subhasta en 1a licitació: 394.611,00 €   
Trams: 2.000,00 €   
Dipòsit: 78.922,20 €   
Bé número 1   
Tipus de bé: nau industrial   
Tipus de dret: ple domini   
Localització: c/ Aviació, 31, 46066 Manises (València)   
Inscripció: Registre número 1 de Manises   
Tom: 2170. Llibre: 419 de Manises   
Foli: 45. Finca: 16116. Inscripció: 3   
Descripció:  
Urbana: nau industrial situada al terme de Manises, a la zona industrial, amb la façana principal al carrer Aviació, sense nom de policia, i una altra façana al carrer en projecte, sense nom ni número, amb què forma xamfrà. Ocupa la superfície total del solar, és completament diàfana i consta només de planta baixa. El solar mesura 725,00 metres quadrats.   
Valoració: 738.405,00 €.  
Càrregues: 343.794,00 €.   
Lot número 08  
Tipus de subhasta en 1a licitació: 173.964,00 €   
Trams: 2.000,00 €   
Dipòsit: 34.792,80 €   
Bé número 1   
Tipus de bé: habitatge   
Tipus de dret: ple domini   
Localització: c/ Sant Roc, 6  
46369 Foios (València)   
Inscripció: Registre de Moncada   
Tom: 1404. Llibre: 52 de Foios   
Foli: 90. Finca: 5780. Inscripció: 1   
Descripció:  
Urbana. Habitatge planta baixa, casa a Foios, carrer Sant Roc, número 6. Superfície: 147 m2, dels quals 11 m2 són coberts i la resta pati. Bé de guanys amb Consuelo Mir Marco.   
Valoració: 173.964,00 €.  
Càrregues: no consten càrregues.  
Lot núm. 09   
Tipus de subhasta en 1a licitació: 10.424,52 €   
Trams: 500,00 €   
Dipòsit: 2.084,90 €   
Bé número 1   
Tipus de bé: habitatge   
Tipus de dret: ple domini   
Localització: c/ General Aranda, 12  
12174 Eslida (Castelló)   
Inscripció: Registre número 2 de Nules   
Tom: 939. Llibre: 17   
Foli: 27. Finca: 2205. Inscripció: 1   
Descripció:  
Urbana casa habitació. Superfície terreny seixanta metres quadrats. 100% del ple domini amb caràcter de bé de guanys.   
Valoració: 56.845,04 €.  
Càrregues: 46.420,52 €  
València, 14 d'octubre de 2010.- La cap adjunta de la Dependència de Recaptació: Blanca Tamarit Canals.